**1ο ΓΥΜΝΑΣΙΟ ΠΑΠΑΓΟΥ ΝΕΟΕΛΛΗΝΙΚΗ ΛΟΓΟΤΕΧΝΙΑ**

** ΣΧΗΜΑΤΑ ΛΟΓΟΥ**

 **Αποσιώπηση**

Κατά την αποσιώπηση παραλείπουμε μια λέξη ή συνήθως μια ολόκληρη φράση από φόβο, οργή, αγανάκτηση, ντροπή κτλ.

**Λειτουργία:** Η αποσιώπηση συχνά φανερώνει ζωηρή συγκίνηση και αποβλέπει στον προβληματισμό του αναγνώστη ή στη δημιουργία εντυπώσεων.

**Επανάληψη**

Σε ένα κείμενο μπορούμε να εντοπίσουμε λέξεις ή φράσεις που επανέρχονται αυτούσιες ή ελαφρά παραλλαγμένες,

**Λειτουργία:** δίδεται έμφαση σε μια έννοια ή κατάσταση.

**Μεταφορά**

Στη λογοτεχνία, μια λέξη μπορεί να χρησιμοποιείται κυριολεκτικά ή μεταφορικά, δηλαδή η σημασία της διευρύνεται και μεταφέρεται σε μια άλλη έννοια. Η μεταφορά μοιάζει με την παρομοίωση, απουσιάζει όμως το «σαν» ή το «όπως».

 **Λειτουργία:** Η μεταφορική χρήση των λέξεων προσδίδει πλούτο, βάθος και δύναμη στο λόγο, ζωντάνια και εκφραστικότητα.

**Παρομοίωση**

Είχε ωραίο παράστημα· ήταν ψηλός **σαν κυπαρίσσι.**

Ένα πρόσωπο (άλλοτε ένα πράγμα ή μια αφηρημένη έννοια) συγκρίνεται με κάτι άλλο (εδώ με το κυπαρίσσι) πολύ γνωστό. Τα δυο συγκρινόμενα στοιχεία έχουν μια κοινή ιδιότητα (εδώ το ύψος) πάνω στην οποία στηρίζεται η σύγκριση. Μόνο που το δεύτερο στοιχείο (το κυπαρίσσι) έχει αυτή την ιδιότητα σε μεγαλύτερο βαθμό.

Η παρομοίωση στην ουσία είναι μια μορφή σύγκρισης. Όταν δηλαδή θέλουμε να τονίσουμε ιδιαίτερα και να προβάλουμε με ζωηρό τρόπο μια ιδιότητα ή ένα γνώρισμα ενός προσώπου (ή ενός πράγματος ή γενικά μιας έννοιας), το συγκρίνουμε με κάτι άλλο που έχει την ίδια αυτή ιδιότητα σε μεγαλύτερο βαθμό.

Η παρομοίωση αρχίζει με τις λέξεις **σαν, καθώς, όπως, όμοιος, σαν να**

**Λειτουργία:** Ο λόγος γίνεται πιο **παραστατικός, πιο ζωντανός, εν τέλει πιο πειστικός και κατανοητός.** Διεγείρεται το **ενδιαφέρον** του αναγνώστη.(Πρέπει να γράψουμε πρώτα τι παρο­μοιάζεται με τι, με ποιο σκοπό όσον αφορά το νόημα του κειμένου και, στη συνέχεια, να αναφερθούμε στη λειτουργία των παρομοιώσεων στον αναγνώστη.)

**Προσωποποίηση**

Αποδίδονται ανθρώπινες ιδιότητες σε μη ανθρώπινα: σε ζώα, σε φυτά, σε πράγματα και σε αφηρημένες έννοιες:

**Λειτουργία:** Η προσωποποίηση χαρίζει **ζωντάνια και κίνηση** σε άψυχα αντικείμενα ή αφηρημένες έννοιες και κάνει το λόγο ζωντανό, παραστατικό και πρωτότυπο.

**Υπερβολή**

Με την υπερβολή μεγεθύνεται μια κατάσταση ή μεγαλοποιείται ένα συναίσθημα. **Λειτουργία:** Στόχος της υπερβολής είναι να προβληθεί **εντονότερα** μια κατάσταση, να αποκτήσει έμφαση και ζωντάνια το κείμενο και να δημιουργηθούν ισχυρές εντυπώσεις.

**Αντίθεση**

Με την αντίθεση συσχετίζονται ή συνδυάζονται δύο έννοιες, πράγματα ή καταστάσεις ανόμοιες, με στόχο την έκφραση ζωηρών συναισθημάτων.

**Λειτουργία: Έκφραση ζωηρών συναισθημάτων**. Η αντίθεση είναι ένα μέσο για την αντιπαραβολή δύο λέξεων ή φαινομένων, τα οποία μέσα από την αντιδιαστολή τους φωτίζουν τις αντίπαλες. Επίσης, με την αντίθεση ο συγγραφέας κάνει αισθητές τις ακραίες και δραματικές καταστάσεις της ανθρώπινηςζωής. Η αντίθεση μπορεί να εκφράζεται είτε με δύο λέξεις ή δύο φράσεις είτε και με δύο μεγάλα τμήματα του λόγου (προτάσεις, περιόδους παραγράφους).

**Ειρωνεία**

Χρησιμοποιούνται​ ​διφορούμενες​ ​λέξεις​ ​ή​ ​λέξεις​ ​με​ ​διαφορετική​ ​ή​ ​εντελώς αντίθετη​ ​σημασία​ ​από​ ​την​ ​κανονική​ ​τους. Με τον όρο «ειρωνεία» μπορεί να εννοείται και η τραγική ειρωνεία, όταν ο ήρωας αγνοεί μια πραγματικότητα ή μια αλήθεια που γνωρίζουν οι αναγνώστες.

Στην πεζογραφία συναντάμε και την «ειρωνεία της τύχης», όταν η αιφνίδια μεταβολή μιας κατάστασης ανατρέπει την πορεία ενός ανθρώπου.

**Λειτουργία:** Η ειρωνεία προσδίδει συχνά μια κωμική νότα στο λόγο, συνήθως όμως αποκαλύπτει την απογοήτευση και την αγανάκτηση ενός ανθρώπου για μια συγκεκριμένη πραγματικότητα. Χρησιμοποιείται​ ​για​ ​να​ ​δηλωθεί​ ​η​ ​περιπαικτική​ ​ή​ ​χλευαστική​ ​ή​ ​σαρκαστική διάθεση​ ​του​ ​πομπού. Η​ ​ειρωνεία​ ​δηλώνει​ ​και​ ​ένα​ ​είδος​ ​περιφρόνησης​ ​των πραγμάτων​ ​από​ ​την​ ​πλευρά​ ​του​ ​πομπού​ ​ή​ ​καυτηρίαση​ ​των​ ​κακώς​ ​κειμένων ​ή​ ​ακόμα​ ​και αυτοσαρκασμό​ ​.

**Ασύνδετο**

 Όταν ο συγγραφέας χωρίζει τις λέξεις μεταξύ τους μόνο με κόμμα,

π.χ. Ἐκεῖ κερήθρα μὄφερε, ψωμί σταρένιο, κρύο​ ​νερό.

 **Λειτουργία:**

Το χρησιμοποιούμε όταν ​α) θέλουμε να μιλήσουμε/γράψουμε με έναν τρόπο απλό, γρήγορο, κοφτό και ζωντανό ή
β) θέλουμε πολλά νοήματα να τα παρουσιάσουμε ενωμένα σε ένα όλο (σύνολο),

π.χ. «Η Άνοιξη μπήκε, ο καιρός μαλάκωσε, η βροχές μειώθηκαν, ο ήλιος εμφανίζεται πιο συχνά.». ​

Προσδίδει​ ​στον​ ​λόγο​ ​**ταχύτητα​, κίνηση, ζωηρότητα​ ​και πάθος**.

Δημιουργεί​ ​ένταση​ ​στον​ ​αναγνώστη

**Πολυσύνδετο​**Χρησιμοποιούνται​ ​κατά​ ​κόρον​ ​οι συμπλεκτικοί​ ​σύνδεσμοι

π.χ.Διάβασε​ ​καί​ ​προσπάθησε​ ​καί​ ​πολέμησε

 **Λειτουργία:** δίνεται​ ​στη​ ​φράση​ ​**πλούτος​ ​και​ ​ένταση​ ​**